Քրիս Ռի

Քրիստոֆեր «Քրիս» Էնթոն Ռի (անգլ.՝ Christopher Anton Rea, ծնվել է 1951 թվականի մարտի 4-ին, Միդլսբրոյում` Հյուսիսային Յորքշիր, Անգլիա), բրիտանացի երգիչ է, երգերի հեղինակ, հայտնի է իր խռպոտ ձայնով և սլայդ-կիթառ նվագելով։


== Ընտանեկան կյանք ==
Քրիս Ռին Իտալիայի էմիգրանտ Կամիլլո Րիի (մահացել է 2010 թվականին) և Իռլանդիայի բնիկ Ուինֆրիդի (մահացել է 1983 թվականի սեպտեմբերին) որդին է։ Քրիսն ունի երկու եղբայր` Նիկը և Մայքը, և չորս քույր՝ Քաթրինը, Ջերալդինան, Պաուլան և Քամիլան։
Քրիսի կնոջ անունը Ժոան է, ամուսնացել է 16 տարեկանում։ Ունեն երկու դուստր՝ Ժոզեֆինան (ծնվել է 1983 թվականի սեպտեմբերի 16-ին) և Ջուլիա Քրիստինան (ծնվել է 1989 թվականի մարտի 18-ին)։ Երկու դստեր համար էլ Քրիսը գրել է համանուն երգ։ Ընտանիքն ապրում է Սոլ Միլում՝ Կուկհեմում, Բերկշիր։ Այդտեղ է գտնվում նաև Sol Mill ձայնագրման ստուդիան, որտեղ Քրիսը ձայնագրել է իր ուշ շրջանի ալբոմները։ Այստեղ նա ձայնագրել է նաև ալբոմներ ուրիշ կատարողների համար։ 2006 թվականին ստուդիան վաճառվել է։
Քրիս Ռիի անունը քաջ հայտնի դարձավ «պաղպաղակ Րի» ցանցի շնորհիվ, որը պատկանում էր նրա հորը։ Ավելի ուշ ցանցը փլուզվեց, և մնաց միայն մեկ խանութ, որտեղ աշխատում էր Կամիլլո Րին։


== Կարիերայի սկիզբ ==
1978 թվականին Քրիս Ռին թողարկեց իր դեբյուտային ալբոմը՝ «Whatever Happened to Benny Santini?», և առաջին իսկ սինգլը` «Fool (if You Think It's Over)» շատ հայտնի դարձավ ԱՄՆ-ում` զբաղեցնելով 12-րդ տեղը Billboard Hot 100-ում և բարձրագույն հորիզոնական Adult Contemporary Singles-ում։ Սինգլը ներկայացվեց Գրեմմիի «Տարվա երգ» անվանակարգում, սակայն զիջեց Բիլլի Ջոելին և նրա «Just the Way You Are»-ին։ Չնայած դրան՝ հայրենիքում Քրիսի սինգլը շատ մեծ հաջողություն չի ունենում։ ԱՄՆ-ում հաջողությունն ամրապնդելու նպատակով վերաթողարկումից հետո «Fool…»-ը զբաղեցրեց 30-րդ տեղը «UK Singles Chart»-ում։


== Փառքի գագաթնակետ ==
Երգիչը հասավ իր հաջողության գագաթնակետին 1980-ական թվականների վերջերին և 1990-ական թվականների սկզբներին՝ իր տասներորդ «The Road to Hell» (1989 թվական) ստուդիական ալբոմի (համարվում է երգչի ամենալավ ալբոմներից մեկը) և հաջորդ՝ «Auberge» (1991 թվական) ալբոմի թողարկումից հետո։
Երկարատև հիվանդությունից հետո (ենթաստամոքսային գեղձի հեռացում) դադարեցնում է համագործակցությունը խոշոր ձայնագրման ընկերության հետ և սկսում ձայնագրել բացառապես բլյուզ երաժշտություն։ Դրա արդյունքը եղան մի քանի ալբոմները, որոնցից երկուսը դարձան առևտրային տեսանկյունից շատ շահավետ՝ «Dancing Down the Stony Road» (2002 թվական), ստացավ ոսկե կարգավիճակ, և Santo Spirito Blues (2011 թվական)։


== Սկավառակագրություն ==
1978 - Whatever Happened to Benny Santini?
1979 - Deltics
1980 - Tennis
1982 - Chris Rea
1983 - Water Sign
1984 - Wired to the Moon
1985 - Shamrock Diaries
1986 - On the Beach
1987 - Dancing with Strangers
1989 - The Road to Hell
1991 - Auberge
1992 - God’s Great Banana Skin
1994 - Espresso Logic
1998 - The Blue Cafe
1999 - The Road to Hell: Part 2
2000 - King of the Beach
2002 - Dancing Down the Stony Road
2003 - Blue Street (Five Guitars)
2003 - Hofner Blue Notes
2004 - The Blue Jukebox
2005 - Blue Guitars (11 սկավառակներից բաղկացած մեգա-ալբոմ)
2008 - The Return of the Fabulous Hofner Blue Notes
2011 - Santo Spirito Blues
2015 - La Passione Book


== Ծանոթագրություններ ==


== Արտաքին հղումներ ==
Պաշտոնական կայք Archived 2016-01-13 at the Wayback Machine.(անգլ.)
Պաշտոնական կայք Archived 2009-12-28 at the Wayback Machine.(գերմ.)
Крис Ри (անգլ.) Internet Movie Database կայքում
Rob Quicke, Len O’Kelly. (23 ноября 2005)։ «Chris Rea talks to Britsound» (անգլերեն)։ Britsound։ Արխիվացված է օրիգինալից 2011-08-24-ին։ Վերցված է 2010-06-03 
Հարցազրույցներ(անգլ.)(գերմ.)(նիդեր.)